આવી ફીલિંગ્સ મને એક વાર પણ આવેલી ત્યારે પણ રડી પડેલી. લગભગ આવો જ ટાઇમ હતો. સરની સાથે જ હતી એના બેડરૂમમાં. અને ડોરબેલ રણકેલી. ખૂબ ગભરાઈ ગઈ હતી. સર પણ પરસેવે રેબઝેબ, કપડાં તો ક્યાંય… પેલ્લી વખત કશુંક સારું નથી કરતી એવો ભાવ મારા મનમાં આવ્યો. સર દોડીને બહાર ગયા, મને અંદર જ રહેવાનું કહ્યું. હું ક્યાં સંતાઉ એવો કોઈ આઈડિયા ન આવતાં એના મોટા ટેબલના નીચેના ભાગે સંતાઈ ગઈ, મારાં કપડાં તો… મારી સાથે ક્યારેક આવુંય… હું જોરથી રડી પડીશ એ બીકે મારાથી મારા મોઢે હાથ મૂકાઈ ગયો. પછી સર દસ મિનિટમાં પાછા આવ્યા અને સિગારેટ સળગાવી. શર્ટ કાઢ્યો અને એસી ફુલ કરી ધુમાડાના ગોટેગોટા કાઢવા લાગ્યા. હું બહાર નીકળી અને રડી પડી એમને મને શાંત પાડી અને કીધું,